# Den Europæiske Unions C 214A/15.

| | ISSN 1977-0871 |
| --- | --- |
| Den Europæiske Unions
  Tidende | C 214A |
| | |
| Dansk udgave | Meddelelser og oplysninger | 59. årgang15. juni 2016 |

ISSN 1977-0871

Den Europæiske Unions

Tidende

C 214A

Dansk udgave

Meddelelser og oplysninger

59. årgang15. juni 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2016/C 214A/01 | Generaldirektoratet for Informationsteknologi søger en direktør — til direktoratet Digitale forretningsløsninger (DIGIT.B) (AD 14) Bruxelles — (personalevedtægtens artikel 29, stk. 2) — COM/2016/10368 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2016/C 214A/01

Generaldirektoratet for Informationsteknologi søger en direktør — til direktoratet Digitale forretningsløsninger (DIGIT.B) (AD 14) Bruxelles — (personalevedtægtens artikel 29, stk. 2) — COM/2016/10368

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 15.6.2016 | DA | Den Europæiske Unions Tidende | CA 214/1 |
| --- | --- | --- | --- |

15.6.2016

DA

Den Europæiske Unions Tidende

CA 214/1

---

Generaldirektoratet for Informationsteknologi søger en direktør

til direktoratet »Digitale forretningsløsninger« (DIGIT.B) (AD 14) Bruxelles

(personalevedtægtens artikel 29, stk. 2)

COM/2016/10368

(2016/C 214 A/01)

Hvem er vi?

EU-Kommissionens generaldirektorat for informationsteknologi (DIGIT) (http://ec.europa.eu/dgs/informatics/index_en.htm) er i tæt samarbejde med IT-forvaltningsstrukturerne ansvarlig for forvaltningen og koordineringen af informations- og telekommunikationsteknologi for Kommissionens tjenestegrene og navnlig for udformningen, tilrettelæggelsen og gennemførelsen af en moderne og dynamisk informationsteknologisk vision og strategi for organisationen, som er i fuld overensstemmelse med Kommissionens overordnede prioriteter.

Inden for DIGIT er direktorat B »Digitale forretningsløsninger« ansvarlig for at udvikle og vedligeholde fælles informationssystemer for forskellige generaldirektorater i Kommissionen til støtte for såvel den interne forvaltning som EU's politikker på områder såsom menneskelige ressourcer, beslutningstagning for organisationen, dokumentforvaltning, økonomisk forvaltning og planlægning, forvaltning af aktiver, revision, e-udbud, det indre marked samt forskning og deltagerbaseret demokrati.

Direktorat B vil være på forkant med gennemførelsen af Europa-Kommissionens såkaldte revision med henblik på synergieffekter og effektivitetsgevinster (SER), der har til formål at pege på, hvor der kan findes organisatoriske forbedringer, herunder med hensyn til organisatoriske strukturer og personaletildeling. DIGIT vil bidrage til moderniseringen af Europa-Kommissionen ved at gennemføre sit digitale omstillingsprojekt.

Direktorat B forvalter også programmet for interoperabilitetsløsninger for europæiske offentlige myndigheder (ISA) (http://ec.europa.eu/isa/), der fremmer effektiv grænseoverskridende og tværsektoriel udveksling af oplysninger mellem offentlige myndigheder i medlemsstaterne. ISA-programmet bidrager til Kommissionens e-forvaltningsaktiviteter, hvis mål er at opnå effektivitet gennem nye, innovative og mere effektive digitale tjenester på det digitale indre marked.

Endelig leverer direktorat B på baggrund af ovenstående i samarbejde med Kommissionens tjenestegrene, medlemsstaternes myndigheder og de forskellige berørte parter, informationssystemer af høj kvalitet til organisationen, fælles rammer og interoperable og genanvendelige komponenter, der muliggør en vellykket gennemførelse af e-Kommissionen og EU's politikker.

Hvad kan vi tilbyde?

I DIGIT er det direktørens rolle at afstikke overordnede strategiske retningslinjer og sikre forvaltningen af direktorat B, med særligt ansvar for kritiske informationssystemer på organisationsplan inden for rammerne af generaldirektoratets kommissorium og årlige arbejdsprogram.

Direktøren er medlem af Kommissionens IT-råd.

Direktøren er formand for ISA-koordinationsudvalget og har en vejledende funktion i forbindelse med udformningen, kommunikationen og gennemførelsen af interoperabilitetspolitikken i medlemsstaternes forvaltninger.

Direktøren repræsenterer generaldirektøren ved eksterne og interne arrangementer, der er relevante for direktoratet.

Direktoratet har 6 kontorer med base i Bruxelles, dog har nogle af dem personale både i Bruxelles og Luxembourg:

| 1. | Kontor B1 — Arkitektur, rådgivning, innovation og brugerrelationer |
| --- | --- |

1.

Kontor B1 — Arkitektur, rådgivning, innovation og brugerrelationer

| 2. | Kontor B2 — Fælles løsninger vedrørende viden og beslutningsprocedurer |
| --- | --- |

2.

Kontor B2 — Fælles løsninger vedrørende viden og beslutningsprocedurer

| 3. | Kontor B3 — Fælles HR-løsninger |
| --- | --- |

3.

Kontor B3 — Fælles HR-løsninger

| 4. | Kontor B4 — Fælles løsninger vedrørende økonomi, udbud og politik |
| --- | --- |

4.

Kontor B4 — Fælles løsninger vedrørende økonomi, udbud og politik

| 5. | Kontor B5 — Fælles løsninger vedrørende støtteforvaltning |
| --- | --- |

5.

Kontor B5 — Fælles løsninger vedrørende støtteforvaltning

| 6. | Kontor B6 — Interoperabilitetsløsninger for europæiske offentlige myndigheder (ISA). |
| --- | --- |

6.

Kontor B6 — Interoperabilitetsløsninger for europæiske offentlige myndigheder (ISA).

Direktøren har tjenestested i Bruxelles og arbejder under direkte tilsyn af generaldirektøren.

Direktøren er ansvarlig for et personale på ca. 150 vedtægtsomfattede og ca. 450 eksterne tjenesteydere og forvalter et budget på ca. 105 mio. EUR.

Hvem søger vi?

Jobbet kræver:

| — | lederegenskaber og karisma med henblik på at lede og motivere en stor omskiftelig stab af yderst kompetente IT- og forvaltningspersonale, fremragende ledelsesevner og evne til at lede en serviceorienteret organisation i et multikulturelt miljø. Dokumenteret evne til og erfaring med at forstå de udfordringer, som store organisationer står over for med hensyn til udformning, udvikling og udbygning af informationssystemer i overensstemmelse med de løbende behov |
| --- | --- |

—

lederegenskaber og karisma med henblik på at lede og motivere en stor omskiftelig stab af yderst kompetente IT- og forvaltningspersonale, fremragende ledelsesevner og evne til at lede en serviceorienteret organisation i et multikulturelt miljø. Dokumenteret evne til og erfaring med at forstå de udfordringer, som store organisationer står over for med hensyn til udformning, udvikling og udbygning af informationssystemer i overensstemmelse med de løbende behov

| — | dokumenteret erfaring med effektiv planlægning og forvaltning af menneskelige (stor stab) ressourcer og budgetter |
| --- | --- |

—

dokumenteret erfaring med effektiv planlægning og forvaltning af menneskelige (stor stab) ressourcer og budgetter

| — | gode kommunikations- og samarbejdsevner |
| --- | --- |

—

gode kommunikations- og samarbejdsevner

| — | evne til at udvikle og opretholde gode forbindelser med andre tjenestegrene i Kommissionen, andre institutioner, andre europæiske organer og nationale forvaltninger; evne til at udforme og sammen med medlemsstaternes administrationer følge op på interoperabilitetsstrategier for digitale tjenester på tværs af grænser og sektorer |
| --- | --- |

—

evne til at udvikle og opretholde gode forbindelser med andre tjenestegrene i Kommissionen, andre institutioner, andre europæiske organer og nationale forvaltninger; evne til at udforme og sammen med medlemsstaternes administrationer følge op på interoperabilitetsstrategier for digitale tjenester på tværs af grænser og sektorer

| — | evne til at oprette og understøtte de partnerskaber med Kommissionens øverste ledelse, som er afgørende for at udnytte det potentiale, som IT har for modernisering af institutionen |
| --- | --- |

—

evne til at oprette og understøtte de partnerskaber med Kommissionens øverste ledelse, som er afgørende for at udnytte det potentiale, som IT har for modernisering af institutionen

| — | dokumenteret baggrund inden for og praktisk erfaring med at styre store projekter, herunder arkitektur, planlægning, projektstyring og kvalitetskontrol af projektleverancer |
| --- | --- |

—

dokumenteret baggrund inden for og praktisk erfaring med at styre store projekter, herunder arkitektur, planlægning, projektstyring og kvalitetskontrol af projektleverancer

| — | evne til at skabe en vision for udviklingen af organisationens informationssystemer og levering af tjenesteydelser i Kommissionen, som tager hensyn til behov, ressourcer og begrænsninger, og rådgive andre generaldirektorater om deres IT-strategi, navnlig vedrørende deres portefølje af informationssystemer |
| --- | --- |

—

evne til at skabe en vision for udviklingen af organisationens informationssystemer og levering af tjenesteydelser i Kommissionen, som tager hensyn til behov, ressourcer og begrænsninger, og rådgive andre generaldirektorater om deres IT-strategi, navnlig vedrørende deres portefølje af informationssystemer

| — | fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske forslag til foranstaltninger |
| --- | --- |

—

fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske forslag til foranstaltninger

| — | et godt kendskab til Kommissionens vigtigste arbejdssprog, hvilket er vigtigt for at kunne kommunikere effektivt og flydende og samarbejde med interessenter. |
| --- | --- |

—

et godt kendskab til Kommissionens vigtigste arbejdssprog, hvilket er vigtigt for at kunne kommunikere effektivt og flydende og samarbejde med interessenter.

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

Nationalitet: Ansøgerne skal være statsborger i en af Den Europæiske Unions medlemsstater.

Universitetsuddannelse eller eksamensbevis: Ansøgerne skal:

| i) | enten have en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- |

i)

enten have en uddannelse på universitetsniveau, der er afsluttet med et eksamensbevis, og som er normeret til mindst 4 år

| ii) | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse). |
| --- | --- |

ii)

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse).

Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til.

Ledelseserfaring: Mindst fem år af denne erhvervserfaring skal være opnået som leder på højt niveau (1) og have direkte tilknytning til et for denne stilling relevant arbejdsområde.

Sprogkundskaber: Der kræves et indgående kendskab til et af de officielle sprog i Den Europæiske Union (2) og et tilfredsstillende kendskab til et andet af disse sprog. Udvælgelsespanelerne vil under samtalen eller samtalerne afprøve, om ansøgeren opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på det andet sprog.

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (3).

Den udvalgte ansøger skal have eller kunne få udstedt et gyldigt sikkerhedsgodkendelsescertifikat (TOP SECRET) fra den nationale sikkerhedsmyndighed.

En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. Bemærk, at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger.

Udnævnelsen til stillingen vil først få virkning, når den udvalgte ansøger har en gyldig sikkerhedsgodkendelse.

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om ikke at besidde interesser, der kan påvirke deres uafhængighed.

Udnævnelse og ansættelsesvilkår

Europa-Kommissionen udvælger og udnævner direktøren i henhold til gældende udvælgelses- og ansættelsesprocedurer (se også Compilation Document on Senior Officials Policy (4)). Som led i udvælgelsesproceduren skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter under ledelse af eksterne ansættelseskonsulenter.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (5).

Løn- og ansættelsesvilkår fremgår af personalevedtægtens bestemmelser for Den Europæiske Unions tjenestemænd i lønklasse AD 14. Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Direktøren har tjenestested i Bruxelles.

Lige muligheder

Europa-Kommissionen fører en aktiv ligestillingspolitik, som tager sigte på yderligere at øge andelen af kvinder i ledelsesstillinger, og opfordrer især kvinder til at ansøge.

Ansøgningsprocedure

Inden ansøgerne indsender deres ansøgning, opfordres de til nøje at kontrollere, om de opfylder alle ansøgningsbetingelserne (»Ansøgerne skal«), især hvad angår eksamensbevis, erhvervserfaring og sprogfærdigheder. Ansøgere, der ikke opfylder alle disse ansøgningskrav, udelukkes automatisk fra udvælgelsesproceduren.

Ansøgninger indsendes elektronisk ved at gå ind på webstedet

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgeren skal have en gyldig e-mailadresse. Den benyttes til at identificere ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en motiveret ansøgning online (maks. 8 000 skrifttegn). Af praktiske grunde og for at sikre et så kort forløb som muligt, både af hensyn til ansøgerne og institutionen, skal både CV og motiveret ansøgning være skrevet på engelsk, fransk eller tysk.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Ansøgerne modtager svar på ansøgningen direkte fra Europa-Kommissionen.

Ansøgere med et handicap, som forhindrer dem i at søge online, kan indsende deres ansøgning (CV og motiveret ansøgning) på papir med anbefalet post til følgende adresse: European Commission, Directorate-General for Human Resources and Security, Unit for Senior Management & CCA, SC11 8/62, B – 1049 Bruxelles, Belgien, med tydelig angivelse af referenceteksten: »Vacancy for a Director in DIGIT (COM/2016/10368)«, og brevet må ikke være poststemplet efter ansøgningsfristen. Al efterfølgende korrespondance mellem ansøgeren og Kommissionen vil foregå pr. post. Handicappede ansøgere skal sammen med ansøgningen indsende en attest fra et anerkendt organ, som bekræfter deres handicap. Hvis ansøgeren mener, at der bør træffes særlige forholdsregler for at lette vedkommendes deltagelse i udvælgelsen, bedes der redegjort herfor på et særskilt ark.

Hvis der ønskes yderligere oplysninger, og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er 13. juli 2016, kl. 12.00 lokal tid i Bruxelles, hvorefter det ikke længere vil være muligt at søge online.

Ansøgeren har selv ansvaret for, at onlineregistreringen sker rettidigt. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske forbindelse afbrydes, inden ansøgningen er afsluttet, hvorpå hele processen skal gentages. Når ansøgningsfristen er udløbet, kan der ikke længere indføres oplysninger. Ansøgninger, som indkommer efter fristens udløb, godtages ikke.

Vigtige oplysninger til ansøgeren

Ansøgeren gøres opmærksom på, at udvælgelsespanelernes arbejde er fortroligt. Det er forbudt for ansøgere og andre, der optræder på ansøgerens vegne, at henvende sig direkte eller indirekte til medlemmerne af disse paneler.

Beskyttelse af personoplysninger

Kommissionen sørger for, at ansøgerens personoplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i EU-institutionerne og -organerne og om fri udveksling af sådanne oplysninger (6).

---

(1)  Ansøgerne skal som minimum for de fem år, hvor erhvervserfaringen som leder på højt niveau er opnået, anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter og 4) antallet af overordnede og underordnede ledelsesniveauer samt antallet af kolleger på samme niveau.

(2)  http://ec.europa.eu/languages/policy/language-policy/official_languages_en.htm.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF

(4)  http://ec.europa.eu/civil_service/docs/official_policy_en.pdf.

(5)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(6)  EFT L 8 af 12.1.2001, s. 1.

---